text: Dreng fra Give gæst nr. 50.000.000 
  04 juli 2012 kl. 11.19
  Det blev den 9-årige dreng fra Give, Victor Kaltoft Nesgaard, der gik gennem tælleapparatet i Legoland som gæst nr. 50 millioner.
  Den 9-årige dreng var i Legoland sammen sin tvillingesøster, mor og morfar. Mens hans tvillingesøster Lærke så undrende på blev broderen Victor fejret med pomp og pragt. Han var mildt sagt overvældet af den megen virak. Først blev familien overrasket af store konfetti-kanoner, figurerne fra Legoland samt af blæsere fra Billund Garden.
  Som en gave fik han mulighed for at "tømme" legobutikken i løbet af 50 sekunder. Heldigvis fik han hjælp af søster, mor og morfar der tilsammen fik skrabet Lego til sig for 21.000 kr.
  Desuiden fik han som præmie et sæsonkort de næste 50 år.
  